Mai multe sex shop-uri vindeau substanțe toxice pe post de odorizante de cameră. Poliția i-a "mirosit". .
Nouă percheziții au loc, joi, în patru județe și în București. După perchiziții, vor fi duse la audieri 10 persoane. Așa-zisele odorizante de cameră conțin nitrit izopropilic, o substanță toxică.
Mai multe sex-shop-uri vindeau substanțe toxice pe post de odorizante de cameră. Oamenii legii au intrat pe fir și au făcut nouă percheziții, joi, în Brașov, Constanța, Prahova, Bihor și în București, anunță Poliția Română."Activitatea vizează sediile sociale și punctele de lucru ale unor societăţi comerciale de tip SEX SHOP, care ar comercializa ilegal, către publicul larg, produse ce au conținut de substanțe toxice (nitrit izopropilic – nr. CAS 541-42-4). În cauză, sunt efectuate cercetări sub aspectul săvârșirii infracțiunii de trafic de produse sau substanțe toxice", anunță sursa citată.Din cercetările polițiștilor a rezultat faptul că produsele ar fi comercializate în magazine tip sex shop sau prin intermediul internetului."Erau etichetate ca produse de uz casnic, cum ar fi "odorizante de cameră". Întrucât conțin substanțe toxice periculoase, este interzis ca aceste produse să fie vândute pentru consum uman", explică anchetatorii.După perchiziții, vor fi duse la audieri 10 persoane.